

**Mogyoródi Polgármesteri Hivatal**

2146 Mogyoród, Dózsa György u. 40., Tel.: 28/540-716; Fax: 28/540-715,

e-mail: mogyorod@mogyorod.hu

KRID azonosító: 706179366

**TÁJÉKOZTATÓ A FORMULA 1 MAGYAR NAGYDÍJ IDEJÉN FOLYTATOTT KERESKEDELMI TEVÉKENYSÉG ÉS SZÁLLÁSHELY SZOLGÁLTATÁS FELTÉTELEIRŐL**

A Mogyoródi Polgármesteri Hivatal a Hungaroringen megrendezésre kerülő alkalmi rendezvények idején jelentkező kereskedelmi tevékenységek és szálláshely-szolgáltatás kapcsán az alábbiakról szeretné tájékoztatni Önt:

**Kereskedelmi tevékenység:**

A kereskedelmi tevékenységek végzésének feltételeiről szóló 210/2009.(IX.29.) Korm. rendelet alapján azon kereskedelmi tevékenységet végzők, **akik még semmilyen nyilvántartásba vétellel, engedéllyel nem rendelkeznek** (cég vagy egyéni vállalkozó tevékenységi körei között szerepelnie kell az értékesítendő termékkörnek)és **üzletben folytatott kereskedelem, vendéglátás, közterületi, illetve közvetlen értékesítés** keretében szeretnének árusítani, azoknak a Korm. rendelet alapján **a tevékenység helye szerinti**, **azaz hivatalunk jegyzőjéhez kell kérelmüket benyújtaniuk** a tevékenység megkezdése előtt.

Akik **mozgóbolt útján vagy üzleten kívüli kereskedelem vagy automatából történő értékesítés keretében szeretnének kitelepülni**, azon kereskedőknek a Korm. rendelet alapján **a székhelyük szerinti jegyzőhöz kell kérelmüket benyújtaniuk**.

Azoknak a kereskedőknek, akik termékkörük, illetve tevékenységük alapján még **külön engedély kötelesek** is (pl. húst vagy tejet alapanyagként használnak), az engedély beszerzéséről a kitelepülésig gondoskodniuk kell az illetékes élelmiszerlánc-biztonsági hatóságoknál. A Hungaroring területén belül kereskedelmi tevékenységet végzőkre ugyanezen szabályok vonatkoznak.

**Amennyiben a kereskedő már rendelkezik a fenti érvényes engedélyekkel**, kitelepülhet a Formula 1. idejére, mint alkalmi rendezvényre, de az árusításhoz rendelkeznie kell a termékre vonatkozó külön jogszabályok alapján szükséges hatósági engedélyekkel, továbbá köteles feltüntetni nevét, székhelyét.

Tehát ha a kitelepülő kereskedő rendelkezik valamilyen kereskedelmi engedéllyel (nyilvántartásba vétellel), az jöhet szabadon az alkalmi rendezvény területére, Hungaroringen belül. Azok a kereskedők, **akik a** **Hungaroringen kívül szeretnének kereskedelmi tevékenységet végezni, azoknak közterületi értékesítésre vagy mozgóboltra vagy közvetlen értékesítésre (élelmiszer nem árusítható csak gyümölcs és zöldség) Hivatalunknál bejelentést kell tennie.**

Szeszes ital alkalmi rendezvényen, mozgóbolt útján és közterületi értékesítés keretében a jövedéki adóról szóló 2016. évi LXVIII. törvény 69.§-70.§-aiban meghatározottak szerint árusítható.

**Szálláshely-szolgáltatás:** Akik a Formula 1. Magyar Nagydíj ideje alatt szeretnének kempinget vagy egyéb szálláshely-szolgáltatást üzemeltetni, a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet alapján a Hivatalunk felé kell bejelentéssel fordulniuk. Szálláshely-üzemeltetési tevékenység csak olyan szálláshelyen folytatható, amely megfelel a Korm. r. 1. mellékletében foglalt követelményeknek.

Nyilvántartásba vétel hiányában, a tevékenységet meg kell tiltani!

**Parkoltatás, parkolóhely üzemeltetése:** A tevékenység a jogszabályi előírások szerint bejelentés-köteles ipari tevékenységnek minősül és nyilvántartásba vétele jegyzői hatáskörbe tartozik, ezért az ilyen irányú kérelmeket hivatalunkhoz kell benyújtani.

Ezen tevékenység esetében a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályairól szóló 57/2013.(II.27.) Korm. rendelet előírásai szerint a jegyző haladéktalanul köteles meggyőződni arról, hogy a helyi építési szabályzat szerint a kérelemben feltüntetett telepen az adott tevékenység végezhető-e. Ezért célszerű a Hivatal Műszaki Irodáján a helyrajzi szám alapján az ingatlanra vonatkozó előírásokról érdeklődni.

A jegyző, amennyiben megállapítja, hogy az adott tevékenység a területen nem végezhető, az ipari tevékenység végzését megtiltja és a parkolót bezáratja!

Amennyiben a parkolóhely üzemeltetésének nincs akadálya, úgy ajegyző a telepet nyilvántartásba veszi és a tevékenység a Hungaroring területén tartott nemzetközi vagy országos rendezvények ideje alatt, és az azt megelőző és követő egy napon végezhető.

A parkolót üzemeltető köteles a Hungaroringen megrendezésre kerülő alkalmi rendezvények idején jelentkező szolgáltatási és gazdasági tevékenységekről szóló 27/2013.(XII.19.) számú önkormányzati rendeletben foglaltakat figyelembe venni, betartani.

**Zenés, táncos rendezvény:** A zenés, táncos rendezvények működésének biztonságosabbá tételéről szóló 23/2011. (III. 8.) Korm. rendelet alapján*zenés, táncos rendezvénynek minősül:* arendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni. A rendelet hatálya kiterjed azokra az alkalmi vagy rendszeres zenés, táncos rendezvényekre, amelyeket tömegtartózkodásra szolgáló építményben, helyiségben tartanak, továbbá a szabadban tartanak és a rendezvény időtartama alatt várhatóan lesz olyan időpont, amelyen a résztvevők létszáma az 1000 főt meghaladja (szabadtéri rendezvény).

Ezekben az esetekben hivatalunk jegyzőjéhez kell benyújtani az engedélyezési kérelmet, legalább egy hónappal a rendezvény előtt. Zenés, táncos rendezvény csak rendezvénytartási engedély birtokában tartható!

**Egyéb elvárások:** a Hungaroringen megrendezésre kerülő alkalmi rendezvények idején jelentkező szolgáltatási és gazdasági tevékenységekről szóló 27/2013.(XII.19) számú önkormányzati rendelet néhány elvárással él a településünkön kereskedelmi tevékenységet végzők, parkoltatási szolgáltatást nyújtók és a területüket használatba átadókkal szemben.

Amennyiben az engedélyezésekkel kapcsolatosan bármilyen kérdése van, a Polgármesteri Hivatal Igazgatási Irodájának munkatársai telefonon (06-30-663-9803), e-mailben mogyorod@mogyorod.hu címen, illetve ügyfélfogadási időben (Hétfő: 13-18 óra; Szerda: 13-16 óra) személyesen is készséggel állnak a rendelkezésére.

Szakhatóságok előírásaival kapcsolatosan, az adott szakhatósághoz fordulhatnak információért a mellékelt elérhetőségeken

Mogyoród, 2019. július 25.

dr. Moldván Tünde s.k.

jegyző